**ROMÂNIA**

**JUDEŢUL SATU MARE**

**CONSILIUL JUDEŢEAN**

**Nr. \_\_\_\_\_\_\_/\_\_\_\_\_\_\_ 2024**

**PROIECT DE HOTĂRÂRE Nr.\_\_\_\_\_\_\_/\_\_\_\_\_\_\_\_2024**

**privind modificarea Statului de funcții al Spitalului Orășenesc Negrești Oaș**

Consiliul Județean Satu Mare,

având în vedere Referatul de aprobare nr. \_\_\_\_\_/\_\_\_\_\_2024 al domnului Pataki Csaba, președintele Consiliului Județean Satu Mare, anexat prezentului proiect de hotărâre,

ca urmare a Notei de fundamentare a Spitalului Orășenesc Negrești Oaș cu nr. 10924/15.11.2024 înregistrată la Consiliul Județean Satu Mare cu nr. 25426/15.11.2024, cu privire la aprobarea modificării Statului de funcții ale Spitalului Orășenesc Negrești Oaș,

raportat la Hotărârea Consiliului Județean Satu Mare nr. 126/31.07.2024 privind modificarea Statului de funcții al Spitalului Orășenesc Negrești Oaș,

ținând cont de:

-titlul VII - Spitalele din Legea nr. 95/2006 privind reforma în domeniul sănătății, republicată, cu modificările și completările ulterioare;

- Ordinul ministrului sănătății nr. 1224/2010 privind aprobarea normativelor de personal pentru asistența medicală spitalicească, precum și pentru modificarea și completarea Ordinului ministrului sănătății publice nr. 1778/2006 privind aprobarea normativelor de personal, cu modificările și completările ulterioare,

- Ordinul ministrului sănătății nr. 1470/2011 pentru aprobarea criteriilor privind angajarea şi promovarea în funcţii, grade şi trepte profesionale a personalului contractual din unităţile sanitare publice din sectorul sanitar, cu modificările și completările ulterioare,

- Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările și completările ulterioare,

- Anexa nr. II - Familia ocupațională de funcții bugetare “Sănătate și Asistență socială” și Anexa nr. VII - Reglementări specifice personalului din autorităţile şi instituţiile publice finanţate integral din venituri proprii, aflate în subordinea, sub autoritatea, în coordonarea Guvernului, ministerelor şi a celorlalte organe de specialitate ale administraţiei publice centrale şi locale, din cele aflate în coordonarea prim-ministrului, precum şi din cele aflate sub controlul Parlamentului la Legea cadru nr. 153/2017 privind salarizarea personalului plătit din fonduri publice, cu modificările și completările ulterioare,

- prevederile art. 15 lit. b) din Anexa Hotărârii Guvernului nr. 56/2009 pentru aprobarea Normelor metodologice de aplicare a Ordonanței de urgență a Guvernului nr. 162/2008 privind transferul ansamblului de atribuții și competențe exercitate de Ministerul Sănătății către autoritățile administrației publice locale,

- Dispoziția Președintelui Consiliului Județean Satu Mare nr. 6/2023 privind modificarea structurii organizatorice a Spitalului Orășenesc Negrești Oaș,

în temeiul prevederilor art. 173 alin. (2) lit. c) precum și ale art.196 alin. (1) lit. a), coroborate cu cele ale art. 182 alin. (1) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**H O T Ă R Ă Ș T E:**

**Art.1.** Se aprobă modificarea Statului de funcții al Spitalului Orășenesc Negrești Oaș, conform Anexei care face parte integrantă din prezenta hotărâre.

**Art.2.** La data intrării în vigoare a prezentei, Hotărârea Consiliului Județean Satu Mare nr. 126/31.07.2024 privind modificarea Statului de funcții al Spitalului Orășenesc Negrești Oaș, se abrogă.

**Art.3.** Cu ducerea la îndeplinire a prezentei se încredințează Spitalul Orășenesc Negrești Oaș.

**Art.4.** Prezenta se comunică cu Spitalul Orășenesc Negrești Oaș precum și cu Serviciul managementul resurselor umane din cadrul aparatului de specialitate al Consiliului Județean Satu Mare.

**Satu Mare, la \_\_\_\_\_\_\_\_\_\_\_\_2024**

**INIȚIATOR: AVIZEAZĂ:**

**PREȘEDINTE, SECRETAR GENERAL AL JUDEȚULUI,**

Pataki Csaba Crasnai Mihaela Elena Ana

Red. tehn./E.S.A/5 ex.